**Farské oznamy**

**23. nedeľa v období cez rok, Narodenie Panny Márie,**

**titul farského kostola(6.9. 2020)**

|  |  |  |
| --- | --- | --- |
| Pondelok | Sv. Marka Križina, , Melichara Grodzieckeho, Štefana Pongráca, kňazov a mučeníkov | 18.05 |
| Utorok | Narodenie Panny Márie, sviatok | 18:05 |
| Streda |  | 18.05 |
| Štvrtok |  | 7.00 |
| Piatok |  | 18.05 |
| Sobota | Najsvätejšieho mena Panny Márie | 18:00 Oblazov |
| Nedeľa | **24. nedeľa v období cez rok** | 8:00 a **10:30** |

Dnes slávime v našej farnosti slávnosť titulu nášho farského kostola. O 14.30 sa pomodlíme v kostole litánie, ktoré bude viesť dôstojný pán Vladimír Šupa a potom by sme mali krátku adoráciu o 15.00  Korunku Božieho milosrdenstva a na záver požehnám Eucharistickým Kristom našu farnosť a obec. Pri návšteve chrámu je možné dnes získať plnomocné odpustky.

Na budúcu sobotu 12. septembra nás otec biskup Tomáš pozýva na Diecézne stretnutie veriacich zo všetkých farností, ktorým záleží na obnove života a vzťahov vo farnosti i v našej diecéze. Stretnutie začne sv. omšou na Hore Butkov o dvanástej hodine, ktorá bude slávená v rámci Soboty Božieho milosrdenstva. Na stretnutie sa môžete dopraviť objednaným autobusom priamo z našej farnosti až na vrchol Hory Butkov do Skalného Sanktuária. Predbežný čas odchodu autobusu od nášho farského kostola je o 9.00 h . Doprava bude vďaka štedrosti sponzorov zdarma pre všetkých, ktorí sa stihnú prihlásiť do naplnenia kapacity objednaných autobusov na diecéznej stránke [www.dcza.sk](http://www.dcza.sk/), najneskôr však do utorka 8. septembra. Pre našu farnosť je rezervovaných 10 miest. Tam nájdete tiež program aj s presným časom odchodu autobusu z našej farnosti. Kvôli dodržaniu všetkých opatrení je potrebné sa na stretnutie prihlásiť aj v prípade individuálnej dopravy!

Adoráciu po sv. omši by sme tento týždeň mali v utorok.

Ďakujem za upratovanie a výzdobu kostola a prosím o upratovanie skupinu č. 9.

Dnes po sv. omši sa uskutoční prvonedeľná zbierka pre potreby farnosti. Ako si môžete všimnúť, podarilo sa nám urobiť strechu na pastoračnom centre a pokračujeme prácami vo vnútri. Všetkým tým, ktorým akýmkoľvek spôsobom pomáhajú, vyslovujem úprimné Pán Boh zaplať.

Od dnešného dňa bude zmena sv. omše v nedeľu. Druhá sv. omša nebude bývať 10.05 ale o 10.30. Za vaše porozumenie ďakujem.

Chcem poďakovať všetkým tým, ktorí dopomohli k slávnostnému prežitiu dňa titulu nášho chrámu i za akúkoľvek pomoc pre našu farnosť a prajem vám peknú nedeľu.